Na aanleiding van Lou wat vra dat ons ons stokperdjies hier moet wys.
My gerenoveerde kas in die voorportaal.
My glasgeverfde badkamervenster
My Paernoster verwerasie
Die drie susters (julle kan maar raai watter een is ek)
En dan julle luister hoe ek sing hier
As Lifiki nou die dag so 'n skelm glimlaggie op sy bakkies plak
dan lief ek hom sommer tien keer beter.
Hy het gesien ek is sommer down en toe besluit hy dis tyd om 'n brekie te neem. Soooooooo ….. Dibbin hier kom ons!!
Ek gaan maar my 3g'tjie saampiekel sodat ek julle nie te veel mis nie.
Wat maak julle die langnaweek?
'n Wors het altyd twee punte!
Dit is maar net altyd beter om na altwee kante van 'n storie te luister.
Dit het ek vandag geleer.
Ek is stil
Die naweek was 'n ondervinding. Ek struikel nog tussen 'n negatiewe of 'n positiewe ondervinding.
Ek het van die ouers ontmoet wie se kinders ook daar is, what an eye opener! Mense wat beweer dis net ryk kindertjies wat bederf word, wat daar land is so verkeerd. Die kinders is eintlik baie oulike kinders, en die ouers plat op die aarde mense met 'n liefde vir hulle kinders. Dan wonder mens, wat op dese aarde het die kinders laat besluit om daardie een verkeerde stap in hulle lewens te vat?
Ek het nog altyd vermoed dat die mat onder my uitgeruk gaan word, maar toe dit gister gebeur met 'n bekentenis van my seun, het dit gevoel asof ek skoon van balans af was. Soos ek sê, ek het vermoed, maar ek was te bang om die waarheid te wees. Ek wonder of julle daardie gevoel ken? Jy weet jy moet weet, maar jy is te bang daarvoor.
Iederwel. Dit gaan goed met die klein kalant. Almal praat goed van hom, doen goed in skool en hy is bevorder na 'monitor'.
Dit was so moeilik om gister daar te ry en hom daar te los!
Hulle werk so hard daar en daar's geen simpatie of empatie vir die kinders nie. Emosies is die laaste ding op hulle lys. Die kinders moet leer dat die wëreld daarbuite moeilik is en dat hulle dit moet kan weerstaan sonder die 'drug' krukke.
Ek is nou weer in die stadium van nuwe informasie verwerk, aanvaar en dan vrede te maak daarmee.
As julle vanaand bid, sit my asseblief ook iewers in jou gebed, want ek sukkel …
Ek weet dis nou eers Donderdag maar gelukkig het my baas 'prokrastinasiemonster' gesê ek kan nou my werkgereedskap neerlê en die naweek afvat. Is sy nou nie gaaf nie?
Vanaand vat ek en oudste die pad en ons gaan eers 'n oorslaap by my wyse broer daar in Winburg. Ek dink Winburg moet seker die stilste dorpie in Suid-Afrika wees.
Jongste weet nog nie ons is moremiddag daar nie, so ek kan nie wag om daardie gesiggie te sien wanneer ons voor hom materialiseer nie.
Pas julself mooi op en moenie doen wat ek nie sal doen nie 🙂
Ek sien hulle sê dit was 'n swart versteekster
van Klerksdorp wat daardie 'haatspraak' blad op Facebook begin het.
En ek belowe dit was nie ek nie!
Hier is 'n e-pos wat ek ontvang het daaroor.
'n Swart verpleegster in 'n Klerksdorpse hospitaal sit agter die anti-blanke haatspraak wat daar onlangs op Julius Malema se bewonderaarsblad op Facebook gepleeg is.
'n Senior polisie-offisier in Johannesburg het vanmiddag teenoor praag.co.za gesê: "Ons weet wie sy is en dat sy die oproep aan swartes om blankes te vermoor en blanke vroue te verkrag, op Facebook geplaas het. Ongelukkig kan ons nie nou haar identiteit bekendmaak nie, want die ondersoek gaan steeds voort."
Die polisie-offisier wil ook die publiek gerusstel dat daar geen rede tot paniek is nie. "Sulke pogings om rassehaat aan te blaas word deurlopend deur die polisie se inligtingsafdeling ondersoek en indien daar ooit sprake is van 'n komplot, sal ons onmiddellik optree."
Die verpleegster het haar as 'n swart man by name Thato Mbateti Mbateti voorgedoen.
Oor die afgelope paar dae is daar in die gedrukte media gespekuleer dat die oproep om volksmoord op blankes dalk deur blanke agents provocateurs geplaas kon gewees het. Die onthulling dat 'n swart hospitaalpersoneellid daarvoor verantwoordelik is, kan dus as opspraakwekkend beskou word.
Ondankbare werke of eerder ergste werke wat mens kan doen.
Eergister aand op Ugly Betty het Betty die ergste werke daar in haar omgewing ondersoek. Al die uniforms aangetrek en op die einde het sy en Mark in 'n 'hot dog' gedoente opgeëindig.
Gister het Lifiki geval en sy voet baie seergemaak en toe ons gisteraand by noodgevalle kom, toe dink ek terug aan die tyd toe ek nog verpleegster was. Dit was werklik 'n ondankbare werk. Die pasiënte is moeilik en moet nie eers praat van die bedpanne en 'slush' kamers nie.
Dan dink ek die werk wat ek nou doen as huuragent is ook ondankbaar. Tussen huurders wat nie betaal nie en eienaars wat nooit iets wil regmaak nie, voel ek partykeer om die hele spul sommer op een streep warmplek toe te stuur!!! (Waar is Albertus?)
Met die ambulansvrou wat so paar weke terug verkrag is, terwyl sy besig was om 'n ander mens te help. laat my ook dink dat die edele beroep vinning ook verander in 'n ondankbare werk.
Ek dink almal dink vir een of ander rede hulle werk is sekerlik die mees ondankbaarste werk. En dalk as ek in jou skoene gestaan het, sou ek ook so gedink het.
Maar miskien moet mens net dankie sê dat mens 'n werk het? Ten minste sit dit brood op die tafel.
Daai 'plastic smile'
Iewers het ek gelees mens gebruik baie minder spiere om te glimlag as wat mens gebruik om te frons.
Toe wonder ek oor die plooie. As mens glimlag kry mens lagplooitjies en as mens frons kry mens sulke groewe op die voorkop. Gelukkig met die 80's modes wat terugkom soos Murphy op haar blog beskryf, kan mens daai voorkopkepe wegsteek onder 'n allemintige kuif.
Met my tipe werk gebruik ek baie keer die 'plastic smile' vir die huurders wat verskonings offer hoekom hulle nie huur kan betaal nie. Dan plak ek daai 'plastic smile' op my gesig en knik en 'ooo' en 'aaa' en 'ek verstaan' terwyl ek dink hoekom kan hulle nie net hulle huur betaal nie? Sonder 'n dak oor mens se kop gaan mens begin frons en dan kry jy weer die voorkopgroewe.
Ek wonder of die 'plastic smile' ook lagplooitjies gee? Want dan gaan ek een of ander tyd 'n botteltjie 'pleat eraser' moet aanskaf.
Ek kan dink aan baie 'plastic smile' oomblikke soos:
Die huurders (reeds genoem)
Wanneer mens vir iemand sê hulle lyk goed in daardie styfpassende gebreide rokkie
Wanneer mense ongenooid voor agtuur in die oggend aan my voordeur klop
Wanneer jy 'n kwotasie kry en dis hemelhoog en die kwoteerder kyk jou met sulke afwagtende ogies aan